Diari Oficial de la Generalitat Valenciana


Sumari del DOGV 5105, del 03-10-2005 (2005/10044)

DECRET 135/2005, de 23 de setembre, del Consell de la Generalitat, pel qual crea la Comissió Interdepartamental per a la Millora de les Infraestructures Urbanes Municipals.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/09/23/135**

### Versions

 23/12/2009 - Actualitat  Text inicial: 04/10/2005 - 22/12/2009 

### Dades del document

Número de DOGV
:   5105

Data del DOGV
:   03-10-2005

Secció del DOGV
:   I. DISPOSICIONS GENERALS

Número del document
:   2005/10912


Data del document
:   23-09-2005

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació
    * reglament intern
    * administració local
    * infraestructura urbana
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 23.12.2009**

**DECRET 135/2005, de 23 de setembre, del Consell de la Generalitat, pel qual crea la Comissió Interdepartamental per a la Millora de les Infraestructures Urbanes Municipals** ****[1]****

**[(DOCV núm. 5105 de 03.10.2005)](http://www.docv.gva.es/datos/2005/10/03/pdf/2005_10844.pdf) Ref. 4914/2005**

La proximitat dels municipis als ciutadans aconsella el reforçament de l'acció de la Generalitat sobre els municipis de la Comunitat Valenciana. Sense perjudici de l'autonomia en la gestió dels interessos propis, la Generalitat realitza accions dirigides a atendre les necessitats dels municipis a fi de millorar i pal·liar les mancances que detecten en les seues infraestructures urbanes (vies i llocs públics, accessos, etcètera), sent la finalitat de tals accions millorar la qualitat de vida dels ciutadans de la Comunitat Valenciana.

El Consell de la Generalitat vol abordar d'una manera global este projecte que afecta els ciutadans d'una manera coordinada.

La creació de la Comissió Interdepartamental per a la Millora de les Infraestructures Urbanes Municipals respon a la necessitat de comptar amb els diferents departaments de l'administració autonómica per a l'estudi i la coordinació de les actuacions en aquesta matèria que es prevegen realitzar als municipis de la Comunitat Valenciana.

Per aixó, fent ús de les facultats atribuïdes pels articles 31 i 69 de la Llei de Govern Valencià, a iniciativa del vicepresident del Consell de la Generalitat i a proposta del president de la Generalitat, amb la deliberació prèvia del Consell de la Generalitat, en la reunió del dia 23 de setembre de 2005,

DECRETE

**Article 1. Objecte**

El present decret té com a objecte la creació i la regulació de la composició, l'organització i les funcions de la Comissió Interdepartamental per a la Millora de les Infraestructures Urbanes Municipals.

**Article 2. Creació, adscripció i naturalesa de la Comissió**

1. Es crea la Comissió Interdepartamental per a la Millora de les Infraestructures Urbanes i Municipals, adscrita a la conselleria competent en matèria d'administració local, amb les funcions, competències, composició i funcionament establides en el present decret. ****[2]****

2. La Comissió Interdepartamental per a la Millora de les Infraestructures Urbanes Municipals és un órgan col·legiat de l'administració de la Generalitat a la qual correspon l'estudi i la coordinació de les matèries i les funcions que expressament se li assignen en este decret i en la resta de la normativa d'aplicació.

**Article 3. Competència i funcions de la Comissió**

Correspon a la Comissió Interdepartamental per a la Millora de les Infraestructures Urbanes Municipals:

a) Conèixer les actuacions que els departaments de la Generalitat que estan representats en la Comissió prevegen realitzar als municipis de la Comunitat Valenciana en matèria d'infraestructures urbanes, tant directament com aquelles l'execució de les quals es programe realitzar junt amb altres administracions o institucions públiques o privades a través de les transferències corresponents a càrrec dels pressupostos de la Generalitat.

b) Estudiar les peticions o projectes presentats pels municipis i informar sobre la seua viabilitat i programació a fi d'una millor coordinació amb altres actuacions que es realitzen.

c) Estudiar les mancances dels municipis en matèria d'infraestructures urbanes, proposant criteris d'inversió per a pal·liar-les.

d) Qualsevol altra competència i funció relacionada amb el seu àmbit d'actuació o que li siga atribuïda per la normativa vigent, així com les que li encomane el Consell de la Generalitat, i les que li deleguen els órgans amb competència en la matèria.

**Article 4. Composició de la Comissió** ****[3]****

a) Presidència: el conseller competent en matèria d'administració local.

b) Vicepresidència: el titular de l'órgan superior o directiu a qui estiga adscrita la direcció general competent en matèria d'administració local.

c) Vocals:

- El/la titular de la secretaria autonómica competent en matèria d'economia i pressupostos.

- El/la titular de la secretaria autonómica competent en matèria de benestar social.

- El/la titular de la secretaria autonómica competent en matèria d'infraestructures i transport.

- El/la titular de la secretaria autonómica competent en matèria d'educació.

- El/la titular de la secretaria autonómica competent en matèria de cultura.

- El/la titular de la secretaria autonómica competent en matèria d'esports.

- El/la titular de la secretaria autonómica competent en matèria d'agricultura.

- El/la titular de la secretaria autonómica competent en matèria de medi ambient, urbanisme i vivenda.

- El/la titular de la secretaria autonómica competent en matèria de turisme.

d) El secretari: el/la titular de la direcció general competent en matèria d'administració local

2. La Comissió disposarà d'una secretaria administrativa, que serà exercida per la unitat administrativa que tinga atribuïdes les funcions de secretariat administratiu dels órgans col·legiats de la Generalitat.

3. La Comissió podrà acordar, quan els assumptes a debat ho facen necessari o convenient, l'assistència de funcionari o especialistes en la matèria de què es tracte, a l'efecte que la informen i l'assessoren, amb veu i sense vot.

**Article 5. Funcionament de la Comissió**

1. La constitució, la convocatória, el règim de les sessions i d'adopció d'acords i, en general, el funcionament de la Comissió, s'ajustarà al que estableixen els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

2. La Comissió, sense perjudici del que disposa el paràgraf anterior, podrà aprovar normes própies de funcionament intern per al millor exercici de les seues atribucions.

3. La Comissió es reunirà, almenys, una vegada cada sis mesos. ****[4]****

4. Els municipis de la Comunitat Valenciana que vullguen demanar l'ajuda de la Generalitat per a la realització de determinats projectes, o que estos siguen inclosos en les inversions de la Generalitat, podran dirigir les seues peticions a la direcció general competent en matèria d'administració local, per al seu examen per la Comissió. Les dites peticions no exclouen la presentació de les sol·licituds de participació en convocatóries públiques o altres previstes per la normativa aplicable, que es regiran pel que establix la mateixa. ****[5]****

DISPOSICIONS FINALS

**Primera**

Es faculta el president de la Generalitat per a dictar les disposicions necessàries per al compliment i el desplegament d'este decret.

**Segona**

El present decret vigirà l'endemà de la publicació en el Diari Oficial de la Generalitat Valenciana.

València, 23 de setembre de 2005.

El president de la Generalitat,

FRANCISCO CAMPS ORTIZ

---

****[1]****Es substitueix en tots els casos l'expressió «Comunidad Valenciana» per «Comunitat Valenciana», segons extablix el **[Decret 235/2009, de 18 de desembre](http://www.docv.gva.es/index.php?id=26&sig=014353/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D235%26ANYO_DISPOSICION%3D2009)**, del Consell, pel qual es modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals (DOCV núm. 6170 de 22.12.2009) Ref. Base de Dades 014353/2009.

****[2]****Redacció que hi dóna el **[Decret 235/2009, de 18 de desembre](http://www.docv.gva.es/index.php?id=26&sig=014353/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D235%26ANYO_DISPOSICION%3D2009)**.

****[3]****Ibídem.

****[4]****Ibídem.

****[5]****Ibídem.


Còpia Permalink ELI